Закранаецца ў кнізе такая праблема, як цікавасць школьнікаў сярэдняга ўзросту да сэксу. Я лічу, што Гапееў правільна закцэнтаваў у гэтым пытанні ўпушчэнне бацькоў, настаўнікаў і наогул дарослых. Тыя ж плакаты з парадай школьнікам карыстацца прэзерватывам, на сэнс якіх настаўнікі не звяртаюць увагі. А тэлебачанне, інтэрнэт, розныя часопісы – паўсюль моладзі гавораць “рабі дрэнна”, а потым тыя ж дарослыя абвінавачваюць дзяцей. Паміж першымі і другімі ўзнікае недавер, непаразуменне. А ўсё таму, што бацькі не данесяць да іх своечасова неабходную і, што вельмі важна, правільна сфармуляваную інфармацыю, скіраваную на выхаванне высокай духоўнасці, і дзеці атрымліваюць яе з іншых сродкаў, якія не прадугледжваюць развіцця высокай маральнасці і этычнасці.